Ekstramateriale til fremstilling


## 

## Første fase af en skriveproces: Brainstorm, mindmap, disposition

I dette eksempel forestiller vi os, at du skal lave en mundtlig præsentation om **dokumentation**.


## Brainstorm

Først *brainstorme*r du på, hvad du kunne have med i en præsentation med emnet dokumentation:



## Mindmap

Så laver du et mindmap ud fra din brainstorm. Det vil sige, hvordan hører de forskellige dele af din brainstorm sammen og kan du inddele dem i grene og undergrene?



## Disposition

Nu kan du danne en disposition. Den røde skrift viser, hvordan man kunne arbejde videre med mindmappet.

I eksemplet har vi valgt, at de tre første grene: Hvorfor, hvordan og hvornår, skal være 1, 2, 3.

Det betyder, at det ville være logisk, når man skal fortælle om dokumentation, at man først fortæller, *hvorfor* vi dokumenterer, dernæst *hvordan* vi dokumenterer, og til sidst *hvornår* vi dokumenterer. Det er også rækkefølgen på, hvornår det skal komme i dispositionen.

Ud fra hver gren er der undergrene, som vi her har valgt at kalde A, B, C, D. Denne rækkefølge er lavet ud fra, hvilken rækkefølge, det vil være logisk at fortælle om tingene på. Men det kan sagtens være, at en anden person ville have syntes, at en anden rækkefølge ville være mere logisk. Det kan også være, at vi ændrer dispositionen undervejs.

Så kommer vores disposition til at se sådan ud:

**Om dokumentation**

1. **Hvorfor dokumenterer vi?**

* Om lovgivning på området
* Dokumentation er videregivelse af information:
  + Vi videregiver information om mål, handling og evaluering
  + Vigtigt i samarbejde, tværfagligt samarbejde
* Dokumentation er med til at udvikle et område
* Betydning for sikkerheden:
  + Sikkerhed for borger/barn/patient/pårørende
  + Sikkerhed for personale (bevis for, hvem der har gjort hvad, på hvilket tidspunkt og med hvilken faglig begrundelse)

1. **Hvordan dokumenterer vi?**

* Om elektroniske systemer
* Om sprog:
  + opmærksomhed på, hvem der er modtager,
  + om fagsprog,
  + ingen bandeord, slang, billedsprog, overdrivelser, ironi
  + ingen sprogfejl, præcist sprog
* Om etik: ikke støde nogen

1. **Hvornår dokumenterer vi?**
2. **Afslutning og konklusion**

Du kan se, hvordan du undervejs i hele processen kan forbedre, tilføje og bytte rundt på punkterne. Og når du så har din disposition, kan du bare gå i gang med at skrive eller forberede dit oplæg.

# Nyttige redskaber til skrivning

## Ord og vendinger, som skaber sammenhæng i din tekst

Hvis du har svært ved at få din tekst til at hænge sammen, kan du her finde forslag til ord, der skaber sammenhæng.

|  |  |
| --- | --- |
| **Ord til at tilføje og supplere** | Og, videre, for resten, desuden, herudover, for eksempel |
| **Ord til at vise en kontrast, en modsætning** | Men, selvom, derimod, på trods af, imidlertid, alligevel, i stedet for, tværtimod |
| **Ord til at vise tid** | Da, når, imens, inden, før, efter, derefter, bagefter, endelig, senere, når, tidligere, samtidig |
| **Ord til at vise resultat, årsag og sammenhæng** | For, da, fordi, så, derfor, således, sådan, hvis, altså, dermed, på grund af, årsagen til, som det fremgår af |
| **Ord til at opremse, opsummere eller give en konklusion** | For det første, for det andet, samt, både… og, det vigtigste er at, med andre ord, for at konkludere |

Skema, lidt omskrevet fra Trygve Kvithyld, Trude Kringstad og Guri Melbys ”Tekstbinderarkiv” fra: *Gode skrivestrategier*, Klim, 2015

## Hvad kan jeg gøre, hvis det er svært at komme i gang – eller jeg er gået i stå?

* Fortæl én om indholdet i din tekst
* Prøv med tænkeskrivning – fx hurtigskrivning, brainstorm eller mindmap
* Prøv en af disse sætningsstartere:

*20 idéer til at begynde din tekst:*

Fagtekst:

I det følgende vil jeg beskrive…

I denne tekst vil jeg gøre rede for…

Det er vigtigt at kende til…

På baggrund af…

Forsøget viser, at…

Argumentationstekst:

I dag oplever man ofte…

I dagens Danmark...

Jeg er ikke i tvivl om…

Som mange læsere vil huske…

Som der stod i avisen den 3.9….

Novelle:

Solen stod højt på himlen…

Solen var ved at gå ned…

Det var kort før jul…

Den unge mand tjekkede noget på sin telefon…

Jeg forbinder altid farven rød med…

Erindringstekst:

Allerede dengang jeg…

Jeg kan huske…

Jeg glemmer aldrig…

Det var om sommeren…

Mit bedste minde er….

## Brug en skabelon

Det kan være en god idé at bruge en skabelon, når man skal skrive.

Du finder et godt udvalg af skabeloner til fx referat og resume, artikler, forskellige slags notater osv. på denne webside, lavet af Margit Gade:

<http://www.margitgade.dk/index.php/81-undervisningsmateriale/91-skriveskabeloner-fra-margit-gade>

# Opgaver

## Indsætningsopgaver – forvekslingsord

**Vær/vejr/hver/værd**

Vær: bydeform af at være. Eks: *Vær dig selv!*

Vejr: sol, regn, blæst, varme eller kulde udenfor. Eks: *Det er dejligt vejr!*

Hver: alle, men betragtet individuelt. Eks: *De fik hver især et stykke slik*

Værd: som har værdi, som er til nytte. Eks. *Ringen var mange penge værd*

### Indsæt det rigtige ord

\_\_\_\_\_\_\_\_\_\_\_\_\_\_\_\_\_ mandag skulle de tidligt op. Denne morgen var det regn-\_\_\_\_\_\_\_\_\_\_\_, og moderen gav børnene deres gummistøvler, så de \_\_\_\_\_\_\_\_\_\_\_\_\_især kunne tage dem på. Hun kastede et blik på storebrorens støvler – de var ikke meget \_\_\_\_\_\_\_\_\_\_\_\_; der var kommet et stort hul i tåen på den ene.

”Jeg vil ikke i skole!” peb lillebror.   
”\_\_\_\_\_\_\_\_\_\_\_\_ nu ikke så besværlig! \_\_\_\_\_\_\_\_\_\_\_\_ du bare glad for, at det ikke er sne-\_\_\_\_\_\_\_\_\_\_ i dag.” sagde hans mor. Hun rakte de to børn \_\_\_\_\_\_\_\_\_\_\_\_deres taske, og de gik ud af døren. \_\_\_\_\_\_\_\_\_\_\_eneste morgen var det det samme med de børn! sukkede hun indvendig. Hun kunne høre sig selv: ”Spis din mad! Børst dine tænder! \_\_\_\_\_\_\_\_\_\_\_ordentlig ved din lillebror!” Hun glædede sig allerede til den første kop kaffe på arbejdet. Det var meget \_\_\_\_\_\_\_\_\_\_ at have lidt ro efter sådan en morgen.

**For/får**

For: forholdsord. Eksempelvis: *Hofdamerne stod for, mens prinsessen kyssede svinedrengen*

For: forende (den forreste del), modsat bagende (den bagerste del). Eksempelvis: *Hvad er for og bag på den her nederdel?*

For: fordi Eksempelvis: *Han kyssede hende, for han syntes, hun var sød*

Får: nutid af *at få*. Eksempelvis: *Hun får gaven, fordi hun er så sød*

Får. Et dyr med uld. Eksempelvis: *Han gav sine får mad, og de svarede med et venligt ”Mæh!”*

### Indsæt det rigtige ord

Troels rejste rundt i Australien og skulle nu arbejde en måned hos en dansk bonde i Queensland. ”Nå! Ved du så, hvad der er \_\_\_\_\_\_\_\_\_\_\_\_\_ og bag på et \_\_\_\_\_\_\_\_\_\_?” spurgte bonden og lo lidt,\_\_\_\_\_\_\_\_ han syntes, Troels så ud som en knægt, der aldrig havde været uden\_\_\_\_\_\_\_\_\_ byen.

Troels nikkede og smilede, \_\_\_\_\_\_\_\_\_ han mente nu nok, han kunne klare opgaven. ”Ja, du \_\_\_\_\_\_\_\_ travlt!” lo bonden. ”Vi står tidligt op, \_\_\_\_\_\_\_ senere bliver det \_\_\_\_\_\_\_\_\_\_ varmt til, at man kan holde ud at arbejde. Du \_\_\_\_\_\_\_\_ kost og logi og en fridag om ugen. Vi \_\_\_\_\_\_\_\_\_\_\_\_\_ varm mad om aftenen.” Han klappede Troels på ryggen. ”Har du nogensinde prøvet at klippe et \_\_\_\_\_\_\_\_\_\_\_\_?”

*Prøv også at teste dig selv med quizzen omkring fremstilling på dette link:*

https://gad.dk/Danskbogen\_GF\_studie/Test-dig-selv-Fremstilling.aspx